google/wiki40b huggingface dataset:
छत्तीसगढ़ के आभूषण

छत्तीसगढ़ की सांस्कृतिक विशेषता का सौंदर्य यहां के आभूषणों में निहित है। उम्र-वर्ग, सामाजिक दरजे और भौगोलिक कारक से वर्गीकृत होता आभूषणों का भेद, इसे व्यापक और समृद्ध कर देता है। आभूषणों के रूप में सौंदर्य की कलात्मक चेतना का एक आयाम हजारों साल से जीवन्त है और आज भी सुनहरे-रुपहले पन्नों की तरह प्रकट है।
प्राकृतिक एवं अचल श्रृंगार ‘गोदना’ से इसका प्रारंभिक सिरा खुलता है। टोने-टोटके, भूत-प्रेतादि से बचाव के लिए गोदना को जनजातीय कुटुम्बों में रक्षा कवच की तरह अनिवार्य माना जाता रहा है। अधिकतर स्त्रियां, पवित्रता की भावना एवं सौंदर्य के लिये गोदना गोदवाती हैं। फूल-पत्ती, कांच-कौड़ी से होती रुपाकार के आकर्षण की यह यात्रा निरंतर प्रयोग की पांत पर सवार है। गुफावासी आदि मानव के शैलचित्रों, हड़प्पाकालीन प्रतिमाओं, प्राचीन मृण्मूर्तियों से लेकर युगयुगीन कलावेशेषों में विभिन्न आकार-प्रकार के आभूषणों की ऐतिहासिकता दिखाई पड़ती है।

प्रकार

मानव के श्रृंगार में यहां सोना, चांदी, लोहा, अष्टधातु, कांसा, पीतल, गिलट, जरमन और कुसकुट (मिश्र धातु) मिट्टी, काष्ठ, बांस, लाख के गहने प्रचलित हैं। सोलह श्रृंगारों में ‘गहना’ ग्रहण करने के अर्थ में है और ‘आभूषण’ का अर्थ अलंकरण है। जनजातीय आभूषणों पर गोत्र चिन्ह अंकित करने की प्रथा है। आभूषण-धार्मिक विश्वास, दार्शनिक चिंतन, सौंदर्य बोध और सामाजिक संगठन का भी परिचायक होता है।

अवसर

शिशु जन्म, विवाह जैसे मांगलिक और संस्कार अवसरों पर आभूषण लेन-देन तथा धारण करने की प्रथा विशेष रूप से है। आभूषणों को श्रृंगार के अलावा ग्रह-नक्षत्र, ज्योतिष प्रयोजन और एक्यूप्रेशर-एक्यूपंचर से भी जोड़ा जाता है, स्त्री-धन तो यह है ही। छत्तीसगढ़ में प्रचलित सुवा ददरिया गीतों में आभूषणों का उल्लेख रोचक ढंग से हुआ है। एक लोकगीत में बेटी सुवा नाचने जाने के लिए अपनी मां से उसके विभिन्न आभूषण मांगती है- ‘दे तो दाई तोर गोड़ के पैरी, सुवा नाचे बर जाबोन’ और इसी क्रम में हाथ के बहुंटा, घेंच के सूंता, माथ के टिकली, कान के खूंटी, हाथ के ककनी आदि वर्णित है।

विभिन्न अंगों के

शरीर के विभिन्न हिस्सों में से सिर के परंपरागत आभूषण बाल, जूड़े व चोटी में धारण किए जाते है, जिसमें जंगली फूल, पंख, कौड़ियां, सिंगी, ककई-कंघी, मांगमोती, पटिया, बेंदी प्रमुख हैं। चेहरे पर टिकुली के साथ के साथ कान में ढार, तरकी, खिनवां, अयरिंग, बारी, फूलसंकरी, लुरकी, लवंग फूल, खूंटी, तितरी धारण की जाती है तथा नाक में फुल्ली, नथ, नथनी, लवंग, बुलाक धारण करने का प्रचलन है। a

सूंता, पुतरी, कलदार, सुंर्रा, संकरी, तिलरी, हमेल, हंसली जैसे आभूषण गले में शोभित होते है। बाजू, कलाई और उंगलियों में चूरी, बहुंटा, कड़ा, हरैया, बनुरिया, ककनी, नांमोरी, पटा, पहुंची, ऐंठी, मुंदरी (छपाही, देवराही, भंवराही) पहना जाता है। कमर में भारी और चौड़े कमरबंद-करधन पहनने की परंपरा है और पैरों में तोड़ा, सांटी, कटहर, चुरवा, चुटकी, बिछिया (कोतरी) पहना जाता है। बघनखा, ठुमड़ा, मठुला, मुंगुवा, ताबीज आदि बच्चों के आभूषण हैं, तो पुरुषों में चुरुवा, कान की बारी, गले में कंठी पहनने का चलन है।

प्रयोग

छत्तीसगढ़ की संस्कृति में आभूषणों की पृथक पहचान व बानगी है। आदिम युग से ही प्राकृतिक और वानस्पतिक उत्पादन से लेकर सामाजिक विकास कम में बहुमूल्य धातु और रत्नों का प्रयोग होता रहा है। लकऱी, बांस, फूल, पत्ती, पंख, कांच, कौड़ी और पत्थर जैसे अपेक्षाकृत स्वाभाविक और आकर्षक लगने वाले मोलरहित पदार्थो को सौंदर्य-बोध से अपनाकर उनसे सजा संवरा गौरव, वस्तुतः आंतरिक सौंदर्य के फलस्वरुप है, वहीं बहुमूल्य धातुओं और रत्नों के विविध प्रयोग से छत्तीसगढ़ के आभूषण, राज्य की सास्कृतिक और कलात्मक गौरव गाथा के समक्ष प्रतीक हैं
केवलादेव राष्ट्रीय उद्यान

इतिहास

इस पक्षीविहार का निर्माण २५० वर्ष पहले किया गया था और इसका नाम केवलादेव (शिव) मंदिर के नाम पर रखा गया था। यह मंदिर इसी पक्षी विहार में स्थित है। यहाँ प्राकृतिक ढ़लान होने के कारण, अक्सर बाढ़ का सामना करना पड़ता था। भरतपुर के शासक महाराज सूरजमल (१७२६ से १७६३) ने यहाँ अजान बाँध  का निर्माण करवाया, यह बाँध दो नदियों गँभीर और बाणगंगा के संगम पर बनाया गया था। 
यह उद्यान भरतपुर के महाराजाओं की पसंदीदा शिकारगाह था, जिसकी परम्परा १८५० से भी पहले से थी। यहाँ पर ब्रिटिश वायसराय के सम्मान में पक्षियों के सालाना शिकार का आयोजन होता था। १९३८ में करीब ४,२७३ पक्षियों का शिकार सिर्फ एक ही दिन में किया गया मेलोर्ड एवं टील जैसे पक्षी बहुतायत में मारे गये। उस समय के भारत के गवर्नर जनरललिनलिथ्गो थे, जिनने अपने सहयोगी विक्टर होप के साथ इन्हें अपना शिकार बनाया।
भारत की स्वतंत्रता के बाद भी १९७२ तक भरतपुर के पूर्व राजा को उनके क्षेत्र में शिकार करने की अनुमति थी, लेकिन १९८२ से उद्यान में चारा लेने पर भी प्रतिबन्ध लगा दिया गया जो यहाँ के किसानों, गुर्जर समुदाय और सरकार के बीच हिंसक लड़ाई का कारण बना।

जंतु समूह

यह पक्षीशाला शीत ऋतु में दुर्लभ जाति के पक्षियों का 'दूसरा घर' बन जाती है। साईबेरियाई सारस, घोमरा, उत्तरी शाह चकवा, जलपक्षी, लालसर बत्तख आदि जैसे विलुप्तप्राय जाति के अनेकानेक पक्षी यहाँ अपना बसेरा करते है

खतरा

सन 2004 के आखिर में वसुंधरा राजे की सरकार ने किसानों की ज़बरदस्ती के सामने घुटने टेक दिये और पक्षीशाला के लिए भेजे जाने वाले पानी को रोक दिया गया, जिसका परिणाम ये हुआ कि उद्यान के लिए पानी की आपूर्ति घट कर ५४०,०००,००० से १८,०००,००० घनफुट (15,000,000 to 510,000 मी³). रह गई। यह कदम यहाँ के पर्यावरण के लिए बहुत ही भयावह साबित हुआ। यहाँ की दलदली धरती सूखी एवं बेकार हो गई, ज्यादातर पक्षी उड़ कर दूसरी जगहों पर प्रजनन के लिए चले गए। बहुत सी पक्षी प्रजातियां नई दिल्ली से करीब 90 कि॰मी॰ की दूरी पर गंगा नदी पर स्थित उत्तर प्रदेश के गढ़मुक्तेश्वर तक चली गयीं। पक्षियों के शिकार को पर्यावरण विशेषज्ञों ने निन्दनीय करार देते हुए इसके विरोध में उन्होंने न्यायालय में एक जनहित याचिका दाखिल की /
खोरात पठार

भूगोल

पठार की औसत ऊँचाई २०० मीटर और क्षेत्रफल विस्तार १,५५,००० वर्ग किमी है। इसके बीच से निकलने वाली फू फान पहाड़ियाँ इसे दो भागों में बाँटती हैं: उत्तर में सखोन नखोन द्रोणी और दक्षिणी खोरात द्रोणी। पठार मे दक्षिणपूर्वी तरफ़ ढलान है और मुन नदी और ची नदी इसी दिशा में बहती हैं - यह दोनों मीकांग नदी में जल ले जाने वाली उपनदियाँ हैं। मीकांग पठार की पूर्वोत्तरी सीमा निर्धारित करती है। पश्चिम में फेत्चबून पहाड़ियाँ और दोंग फया येन पहाड़ियाँ तथा दक्षिणपश्चिम में दांग्रेक पहाड़ियाँ पठार को मध्य थाईलैण्ड से अलग करती हैं। इन सब बाधाओं के कारण पठार अन्य क्षेत्रों से अलग रहा है और यहाँ एक स्थानीय संस्कृति पनपी है। इन सब पहाड़ियों से वर्षा गिरने में भी रुकावट होती है और इस क्षेत्र में थाईलैण्ड के अन्य भागों की तुलना में अधिक शुष्कता है जिस कारणवश यहाँ चावल उगाने में भी कठिनाई होती है।
प्रेम पुजारी

संक्षेप

रामदेव बख्शी (देव आनन्द) विधुर और भारतीय सेना के पूर्व जनरल दुर्गाप्रसाद (नासिर हुसैन) का इकलौता पुत्र है, जिन्हें बहादुरी के लिए कई पदक से कई बार सम्मानित किया गया है। पाकिस्तान के साथ युद्ध के दौरान एक पैर गंवाने के बाद, वह अपंग बन गये। रामदेव भी सेना में भर्ती होता है, लेकिन वे शांतिप्रिय है और युद्ध से नफरत करता है। उसका गाँव की सुमन मेहरा (वहीदा रहमान) से प्रेम-प्रसंग है, और दोनों जल्द ही शादी करने की उम्मीद करते हैं। 
वह सेना की सक्रिय ड्यूटी में शामिल हो जाता है, लेकिन उसे गिरफ्तार कर लिया जाता है और आदेशों की अवहेलना करने के कारण कोर्ट मार्शल कर दिया जाता है। शर्मनाक तरीके से छुट्टी होने के बाद, वह सुमन और अपने पिता के जीवन से गायब हो जाता है। सालों बाद, सुमन एक सौंदर्य प्रतियोगिता में प्रवेश करती है और उसे मिस इंडिया का ताज पहनाया जाता है। वह अपनी माँ के साथ ब्रिटेन जाती है, जहाँ उसकी मुलाकात रामदेव से होती है। सुमन और उसकी माँ द्वारा रामदेव के साथ बातचीत करने की सभी कोशिशें बेकार होती हैं, क्योंकि वह उन्हें पहचानने से इंकार करता है। अब वह खुद को पीटर एंड्रयूज कहता है और उसके साथ उसकी पत्नी - श्रीमती एंड्रयूज है। क्या ये वाकई रामदेव हैं? यदि नहीं, तो रामदेव को क्या हुआ है?
उमाशंकर सिंह

उमाशंकर सिंह (१७ जनवरी १९४० – २४ जनवरी २०१३) एक भारतीय राजनीतिज्ञ थे। वो महराजगंज (बिहार) लोकसभा निर्वाचन क्षेत्र से भारतीय सांसद थे।
२४ जनवरी २०१३ को उनका निधन हो गया।
तालोक़ान

नाम

तालोक़ान का पुराना नाम 'तालीख़ान' हुआ करता था। ध्यान दें कि आधुनिक 'तालोक़ान' नाम में बिंदु-वाले 'क़' का उच्चारण बिंदु-रहित 'क' से ज़रा भिन्न भिन्न है और 'क़ीमत' व 'क़ुरबानी' जैसे शब्दों के 'क़' से मिलता है।

लोग

तालोक़ान के लगभग ६०% लोग ताजिक समुदाय के हैं। यहाँ का दूसरा सबसे बड़ा समुदाय उज़बेक लोगों का है, जो इस शहर की आबादी के ३२% हैं। इसके अलावा यहाँ पश्तून और किरगिज़ लोग भी रहते हैं।
ब्रह्माकुमारी प्रियंका बहन

बहुमुखी प्रतिभा की धनी ब्रह्मकुमारी प्रियंका बहन का जन्म वर्ष १९८३ में हरियाणा के रेवाड़ी शहर में हुआ। वर्ष १९९८ में अन्तराष्ट्रीय संस्थान प्रजापति ब्रह्मकुमारी ईश्वरीय विश्वविद्यालय के सम्पर्क में आयीं। अध्यात्म के प्रति अत्यधिक लगाव ने इन्हें इस आध्यात्मिक संस्थान से जुडने में मदद की। अपने विद्यार्थी जीवन से ही मानव कल्याण के कार्य में सतत रूप से सक्रिय रही है। स्नातक की उपाधि प्राप्त करने के उपरांत इन्होंने अपना सर्वस्व जीवन विश्व कल्याण हेतू समर्पित कर दिया।
अंग्रेजी विषय में स्नातक की उपाधि प्राप्त प्रियंका बहन प्रतिभाशाली वक्ता है। इन्हें अनेक महाविद्यालयों, संगठनो और संयंत्रो में वहॉ के प्राध्यापको, छात्रो एवं प्रबंधको को जीवन मूल्यो का प्रशिक्षण देने का व्यापक अनुभव है। इनके व्याख्यान से लाभान्वित कुछ प्रतिष्ठित संस्थान के नाम इस प्रकार है- भिलाई इस्पात संयंत्र, पारले, दक्षिण पूर्वी रेलवे, ए॰ सी॰ सी॰ संयंत्र आदि।
इसके अलावा ब्रह्मकुमारी संस्थान द्वारा सामाजिक कुरीतियों एवं नशा मुक्ति के लिये संचालित किए जाने वाले विभिन्न अभियानो में भी यह सक्रिय रही है।
सम्प्रति, प्रजापति ब्रह्मकुमारी ईश्वरीय विश्व विद्यालय द्वारा रायपुर (छत्तीसगढ) में निर्मित दर्शनीय स्थल शान्ति सरोवर में अनुभवी राजयोग शिक्षिका के रूप में ईश्वरीय सेवा पर उपस्थित है।
पार्ले-जी

पार्ले प्रोडक्ट्स प्राइवेट लिमिटेड द्वारा निर्मित पार्ले-जी या पार्ले ग्लूकोज बिस्कुट भारत के सर्वाधिक लोकप्रिय बिस्कुटों में से एक है। पार्ले-जी सबसे पुराने ब्रांड नामों में से एक होने के साथ-साथ भारत में सर्वाधिक बिक्री वाला बिस्कुट ब्रांड भी हैं। 30 जुलाई 2016 को इसकी फैक्ट्री को बंद कर दिया गयाl दशकों तक इस उत्पाद का मोम के कागज (वैक्स पेपर) से निर्मित सफ़ेद और पीले रंग का अति लोकप्रिय रैपर इसकी पहचान बना रहा जिस पर एक छोटी लड़की को दिखाया गया था। नकली कंपनियां लगभग समान पैकेज डिजाइन और समान नामों किन्तु निम्न गुणवत्ता वाले उत्पादों को बेचने का प्रयास करती रही हैं।
कंपनी का नारा है, जी का मतलब जीनियस (प्रतिभाशाली) .
"पार्ले-जी" नाम को उपनगरीय रेल स्टेशन विले पार्ले से लिया गया है जो स्वयं पार्ले नामक पुराने गांव पर आधारित है (उसके निकट में इर्ले नामक एक क्षेत्र भी है जहां पार्ले एग्रो उत्पादन कारखाना आधारित है).
पार्ले के पार्ले जी के अलावा क्रेक-ज्रेक, मेनीको ओर पार्ले मेजीक भी बाजार में उपल्बध है! 
पार्ले-जी विश्व में सर्वाधिक बिक्री वाला बिस्कुट है। भारत के ग्लूकोज बिस्कुट श्रेणी के 70% बाजार पर इसका कब्जा है, इसके बाद नंबर आता है ब्रिटानिया के टाइगर (17-18%) और आईटीसी के सनफीस्ट (8-9%) का. इस ब्रांड की अनुमानित कीमत 2,000 करोड़ रुपये से अधिक है और कंपनी के कुल कारोबार में इसका 50 प्रतिशत से अधिक का योगदान है (पार्ले प्रोडक्ट्स एक असूचीगत कंपनी है और इसके अधिकारीगण इसके सही आंकड़ों का खुलासा करने से बचते रहते हैं। पिछले वित्त वर्ष में पार्ले की कुल बिक्री 3,500 करोड़ रुपये थी। यह दुनिया भर में भी लोकप्रिय है और पश्चिमी यूरोप तथा अमेरिका में भी इसकी बिक्री शुरू हो चुकी है।......
== इतिहास == 1929 में भारत जब ब्रिटिश शासन के अधीन था, पार्ले प्रोडक्ट्स नामक एक छोटी कंपनी अस्तित्व में आई. मुंबई के उपनगर विले पार्ले (पूर्व) में मिठाइयों तथा टॉफियों (जैसे कि मेलोडी, कच्चा मैंगो बाईट आदि) के उत्पादन के लिए एक छोटे कारखाने को स्थापित किया गया। == इतिहास == 1 9 2 9 मध्ये जेव्हा भारत ब्रिटिशांच्या राजवटीत होता, तेव्हा पारले प्रॉडक्ट नावाची एक छोटी कंपनी अस्तित्वात आली. [मुंबई (मुंबई) च्या उपनगरात मिठाई आणि टोफी (जसे की स्वर, कॅरी आंबा, विलेh पार्ले (पूर्व) मध्ये) बाइट इ.) लहान कारखाना उभारणे. एक दशक बाद वहां बिस्कुट का उत्पादन भी शुरू कर दिया गया। दशकभरापूर्वी बिस्किटेचे उत्पादनही सुरू झाले. उसके बाद से बढ़कर यह भारत की सबसे बड़ी खाद्य उत्पाद कंपनियों से एक हो गयी थी। त्यानंतर, हे भारतातील सर्वात मोठे अन्नधान्य उत्पादक कंपन्यांपैकी एक बनले. 30 जुलाई 2016 को इस कम्पनी को बंद कर दिया गया। 30 जुलै 2016 रोजी कंपनी बंद झाली होती.

भारत से बाहर उपलब्धता

भारत से बाहर पार्ले-जी यूरोप, ब्रिटेन, अमेरिका, कनाडा, आदि में भी उपलब्ध था। कनाडा में जेह्र्स (Zehrs), फ़ूड बेसिक्स, लोब्लौज़ आदि द्वारा इसके 418 ग्राम के पैक को मात्र 99 सेंट में बेचा जाता था।
सीरियाई अरब वायु सेना

इतिहास

द्वितीय विश्व युद्ध के अंत में मध्य पूर्व से यूनाइटेड किंगडम और फ्रांस वापसी की ओर अग्रसर हुए जिसमें सीरिया भी सामिल था जिसके बाद स्वतंत्र सीरिया ने 1948 ईस्वी में अपनी अधिकारीक सेना की स्थापना की थी।
समीर कर्णिक

वृत्ति

कार्णिक ने फ़िल्म "क्यों, हो गया ना?" जो ऐश्वर्या राय और विवेक ओबेरॉय अभिनीत है से निर्देशन का कार्य आरम्भ किया। उन्होंने २००८ की फ़िल्म "हीरोज" में निर्माता निर्देशक दोनों का कार्य किया। उन्होंने अपनी कई फ़िल्मों के संवाद व पटकथा भी लिखी हैं।
नीरागोंगा

यह एक प्रमुख ज्वालामुखी हैं।
कैंडेलेरिया का बैसिलिका

इतिहास

कैनरी द्वीप और स्पेन में सबसे महत्वपूर्ण में से एक के मुख्य अभयारण्य, इस वजह से लोगों को कैंडेलेरिया चमत्कारी आइकन, कैनरी द्वीप के संरक्षक संत पूजना. इसलिए प्रत्येक वर्ष दुनिया भर से लोगों के लाखों लोगों द्वारा दौरा किया है, न सिर्फ ईसाइयों के बाद से हिंदू समुदाय पूजा और कैनरी भी अपने अमीर वस्त्रा करने के लिए दान कर दी। वर्जिन की छवि एक काले रंग की कुंवारी है और अमीर सोने की चादरों के साथ कवर वेदी में स्थित है। किंवदंती है कि वर्जिन की छवि दो देशी गुआंचे (Guanches) द्वारा पाया गया था और उसे चोट लगी है क्योंकि वे मानते हैं कि यह एक अपशकुन था की कोशिश की। सिम अभी तक एक दिव्य शक्ति के लिए हैं कि वे खुद को हराना था, बाद में उसे सम्मान के साथ संपर्क किया और चंगा थे। इसके बाद से चमत्कारी माना गया है, वर्तमान चित्र मूल की एक प्रति है, जो एक तूफान में गायब हो गया है।
वर्तमान बासीलीक 1949 और 1959 के बीच बनाया गया था, वहाँ अन्य अभयारण्यों किया गया है हालांकि पहले. बासीलीक के अंदर नौ आदिवासी राजाओं जो स्पेनिश विजय के समय में द्वीप पर शासन के बाहर भित्ति चित्र और मूर्तियों पर खड़ा है। 2011 में, पोप जोज़फ़ रैत्सिंगर मामूली बासीलीक की गरिमा दी। 
मंदिर प्रचारकों के आदेश (Dominicans), जो पूजा के आरोप में उनके बासीलीक के बगल में कान्वेंट वास्तव में कर रहे हैं, के द्वारा संरक्षित है। २ फ़रवरी और १५ अगस्त को हर साल कैंडेलेरिया की वर्जिन की दावत जो में उसे मंदिर तीर्थयात्रा लोगों के हजारों.
इस्लामीकरण

इस्लामीकरण: Islamization (अरबी: أسلمة इस्लामाह), इस्लामीकरण या इस्लामिकरण इस्लाम की ओर एक समाज की शिफ्ट प्रक्रिया है, जैसे सूडान, पाकिस्तान, ईरान, मलेशिया या अल्जीरिया में पाया गया। समकालीन उपयोग में, यह एक समाज पर एक इस्लामवादी सामाजिक और राजनीतिक व्यवस्था के कथित लगाव को स्वदेशी रूप से अलग सामाजिक और राजनीतिक पृष्ठभूमि के साथ संदर्भित कर सकता है।
अंग्रेजी समानार्थक, मुस्लिमता और अरबीकरण, 1940 से पहले उपयोग में (उदाहरण के लिए, वेवरली इलस्ट्रेटेड डिक्शनरी) एक समान अर्थ बताते हैं। मुस्लिमकरण को हाल ही में एक ऐसे शब्द के रूप में इस्तेमाल किया गया है जो धर्म में नए रूपों के अत्यधिक मुस्लिम प्रथाओं का वर्णन करने के लिए तैयार किया गया है जो अपनी नई अधिग्रहित धार्मिक पहचान को मजबूत करना चाहते हैं।
संघमित्रा

संघमित्रा महान मौर्य सम्राट अशोक की पुत्री थी जिसे अशोक ने अपने पुत्र महेन्द्र के साथ श्रीलंका (सिंहलद्वीप तथा ताम्रपर्णी के नाम से भी ज्ञात) में बौद्ध धर्म के प्रचार के लिए भेजा था।
चामी भाषाएँ

चामी भाषाएँ (Chamic languages) या आचेह-चामी भाषाएँ (Aceh–Chamic) दक्षिणपूर्वी एशिया के आचेह (जो इण्डोनेशिया के सुमात्रा द्वीप से सुदूर पश्चिम में स्थित एक राज्य है), कम्बोडिया, वियतनाम और हाइनान (चीन के दक्षिणपूर्व में स्थित एक द्वीप]]) में बोली जाने वाली कुछ भाषाओं का एक भाषा-परिवार है। इसका नाम चाम भाषा पर पड़ा है जो इस परिवार की सदस्य है। चामी भाषाएँ ऑस्ट्रोनीशियाई भाषा-परिवार की मलय-पोलेनीशियाई शाखा की एक उपशाखा है।
अतिसूक्ष्म कण

अतिसूक्षम कण वह पदार्थ होते हैं जो अत्यधिक अल्प मात्र में पाए जाते हैं और जो भौतिक,रासायनिक,जैविक उद्गम के ठोस,गैस एवम द्रव पदार्थ हो सकते हैं। यह केबोनिक एवम अकार्बोनिक सूक्षम जीवी कण होते हैं जो प्राणी एवम वनस्पति को नुकसान पहुंचा सकते हैं। यह कण भी अपराधी की अपराध में संलाग्रंता स्थापित करने में महत्वपूर्ण भूमिका नुभाते हैं। इन कण के आधार पर घटनास्थल एवम अपराधी के कार्यस्थल का वातावरण, वनस्पति,पशुवर्ग, एवम भौगोलिक बनावट की जानकारी भी प्राप्त की जा सकती है। अतिसूक्षम कण किसी भी जीव एवम पक्षी के पंख,बाल,चमड़ी,हड्डी,मांस,रक्त के अतिसूक्षम हो सकते हैं।  यह किसी भी औद्योगिक धुल का कण हो सकते हैं। मिट्टी,पत्र,कांच आदि के सूक्षम कणों को भी अतिसूक्षम कण खा जाता है। यह कण किसी भी अपराधी के कपडे,बालो,जूतों,नाखुनो,हाथो व् पैरो पर पाए जा सकते हैं।  अतिसूक्षम कण पाए जाने की सम्भावना सबसे अधिक घटनास्थल पर ही पाई जाती है। किसी भी अपराध में पर्युक्त हुए हथियार जैसे चाकू,लाठी,अग्न्याशास्त्र आदि पर अतिसूक्षम कण जैसे की रक्त,चमड़ी,बाल आदि पाए जाते हैं। अतिसूक्षम कण न्यायालयिक विज्ञान में अत्यधिक महत्व रखते हैं। आकर में छोटे होने के कारण यह कण घटनास्थल पर बिना नष्ट हुए पाए जाते हैं और इनका विश्लेषण करके अपराधी का पता लगाया जा सकता है। अतिसूक्षम कण के परिक्षण से अपराध का तरीका भी पता लगाया जा सकता है। किसी भी आरोपी के कथन की पुष्टि करने में भी यह अत्यधिक भूमिका निभाते हैं।
वैशाली जिला

कृषि एवं उद्योग

वैशाली की मुख्य कृषि गेहूँ, चावल और मक्का है।
वैद्यनाथन गणपति स्थपति

वैद्यनाथन गणपति स्थपति  को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये तमिलनाडु राज्य से हैं।
शिवदीप लांडे

व्यक्तिगत जीवन

२९ अगस्त १९७६ ईस्वी को महाराष्ट्र के अकोला जिले के परसा गाँव में एक किसान परिवार में जन्मे शिवदीप लांडे २००६ बैच के भारतीय पुलिस सेवा (आईपीएस) के अफसर हैं। बहुत सामान्य स्तर के परिवार में उनकी परवरिश हुई है। उनके माता-पिता अधिक पढ़े-लिखे नहीं थे। उनकी माँ सातवीं कक्षा उत्तीर्ण थी तथा पिता दसवीं कक्षा में तीन बार अनुत्तीर्ण होकर खेती-बारी करते थे। वे दो भाइयों में से बड़े हैं। कठिन परिस्थितियों के बावजूद उन्होंने अपनी ऊँची शिक्षा पूरी की है। महाराष्ट्र के श्री संत गजानन महाराज इंजीनियरिंग कॉलेज, शेगाँव से विद्युत-अभियंत्रण में स्नातक की पढ़ाई पूरी करने के बाद उन्होंने मुंबई में रहकर संघ लोक सेवा आयोग की तैयारी की थी। इसके बाद उन्होंने भारतीय राजस्व विभाग में भी नौकरी की थी। इसी बीच उनका  संघ लोक सेवा आयोग में चयन हो गया।
शिवदीप की शादी महाराष्ट्र के मंत्री विजय शिवतारे की बेटी ममता से २ फरवरी २०१४ को हुई। अब उनकी एक बेटी भी है।

नियुक्ति एवं तबादला

बिहार कैडर के अधिकारी शिवदीप लांडे की पहली नियुक्ति मुंगेर जिले के नसल प्रभावित जमालपुर में हुई थी। पटना में अपने कार्यकाल के दौरान अपनी अनोखी कार्यशैली के कारण शिवदीप पूरे देश में प्रसिद्ध हो गये। पटना कार्यकाल के दौरान शिवदीप ने मनचलों को खूब सबक सिखाया। लड़कियाँ खुद को सुरक्षित महसूस करने लगी थी। छात्राओं के मोबाइल में उनका नंबर जरुर रहता था। पटना से जब उनका अररिया तबादला हो गया तो लोगों ने कैंडल मार्च निकालकर सरकार के इस फैसले का विरोध किया था। स्थानांतरण के बावजूद लोगों की दीवानगी उनके प्रति कम नहीं हुई है। लड़कियों के फोन और एसएमएस उनको आते रहते हैं। इस पर शिवदीप का कहना है कि लोगों का भरोसा मुझ पर है, इसलिए वे मुझे फोन या एसएमएस करते हैं।
रोहतास कार्यकाल के दौरान शिवदीप ने खनन माफियाओं की नींद उड़ा दी थी। फिल्मी अंदाज में उन्होंने खुद जेसीबी चलाकर अवैध स्टोन क्रेशरों को नष्ट करना शुरू किया तो माफियाओं में हड़कंप मच गया। इस अभियान के बाद पुनः उनका तबादला कर दिया गया। लेकिन वे जहाँ भी रहते हैं, अपराध से समझौता नहीं करते हैं। उन्हें केन्द्र सरकार द्वारा तीन साल के लिए महाराष्ट्र में प्रतिनियुक्ति दी गई थी।

स्वभाव एवं सामाजिक कार्य

मीडिया ने शिवदीप लांडे की 'दबंग' पुलिस अधिकारी की छवि बना दी है, लेकिन वास्तव में वे अपनी ड्यूटी पर जितना सख्त नजर आते हैं, निजी जीवन में उतने ही विनम्र हैं। विवाह से पहले वे अपने वेतन का ६० प्रतिशत एनजीओ को दान कर देते थे। अब परिवार बढ़ने से इसमें कमी जरूर आई है परंतु बंद नहीं हुआ है। वेतन का २५ से ३० प्रतिशत भाग वे अब भी दान में दे देते हैं। इसके अलावा कई सामाजिक कार्यों में भी वे सहयोग करते हैं। उन्होंने कई गरीब लड़कियों का सामूहिक विवाह भी करवाया है।
सोनकच्छ

सोनकच्छ राजस्थान के सवाई माधोपुर जिले का है
ऍरिस (बौना ग्रह)

ऍरिस हमारे सौर मण्डल का सब से बड़ा ज्ञात बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "१३६११९ ऍरिस" है। ऍरिस हमारे सौर मण्डल में सूरज की परिक्रमा करती सभी ज्ञात खगोलीय वस्तुओं में से नौवी सबसे बड़ी वस्तु है। इसका व्यास (डायामीटर) २,३००-२,४०० किमी अनुमानित किया जाता है। इसका द्रव्यमान (मास) यम (प्लूटो) से २७% ज़्यादा और पृथ्वी के द्रव्यमान का केवल ०.२७% है।
ऍरिस की खोज सन् २००५ में की गयी थी। यह एक वरुण-पार वस्तु है (यानि वरुण (नॅप्टयून) की कक्षा से भी बाहार है)। ऍरिस सूरज से बेहद दूर है और काइपर घेरे से भी बाहर एक बिखरे चक्र नाम के क्षेत्र में स्थित है। २०११ में यह सूरज से ९६.६ खगोलीय इकाई की दूरी पर था, जो प्लूटो से भी तीन गुना अधिक है। ऍरिस के इर्द-गिर्द इसका उपग्रह डिस्नोमिया परिक्रमा करता है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।

अन्य भाषाओँ में

ऍरिस को अंग्रेज़ी में "Eris" और डिस्नोमिया को अंग्रेज़ी में "Dysnomia" लिखते हैं। ऍरिस का नाम प्राचीन यूनानी धर्म की एक देवी, ऍरिस (Ἔρις), से लिया गया है जो विवाद और लड़ाई-झगड़े की देवी मानी जाती थीं।

कक्षा और परिक्रमा

ऍरिस को सूरज की एक पूरी परिक्रमा लेने में ५५७ साल लग जाते हैं। ऍरिस की कक्षा सौर मण्डल के चपटे चक्र से तिरछी है। परिक्रमा करता हुआ यह आधे समय के लिए उस चक्र से ऊपर उठ होता है और बाक़ी आधे समय के लिए नीचे आ जाता है। इसके परिक्रमा कक्ष का सौर मण्डल के चक्र से ४४ डिग्री का कोण है।

ऍरिस की बनावट

ऍरिस की सतह का एल्बीडो (सफ़ेदपन या चमकीलापन) ०.८६ है, जो सौर मण्डल की किसी भी अन्य वस्तु से अधिक है, सिवाय शनि के उपग्रह ऍनसॅलअडस के। वैज्ञानिक इसकी वजह यह बताते हैं के ऍरिस एक सूरज से अत्यंत दूर बहुत ही ठन्डे इलाक़े में है और उसकी सतह पर जमी हुई मीथेन गैस की चमकीली बर्फ़ हमेशा रहती है। इस रोशन छवि की वजह से अपनी पृथ्वी से गंभीर दूरी के बावजूद ऍरिस को साधारण ग़ैर-वैज्ञानिक लोग भी कुछ दूरबीनों से देख सकते हैं।
ऍरिस की सतह पर तापमान -२४३ से -२१७ डिग्री सेंटीग्रेड (यानि ३० से ५६ कैल्विन) अनुमानित किया गया है। ऍरिस की सतह भूरी है, जो की प्लूटो की लालिमा से भिन्न है। वैज्ञानिकों की सोच है के प्लूटो पर मीथेन की बर्फ़ टिक नहीं पाती और उसके नीचे के लाल रंगों वाले थोलिन नाम के पदार्थ नज़र आने लगते हैं। ऍरिस प्लूटो से अधिक सर्द है इसलिए मीथेन की बर्फ़ ऐसे थोलिनो को हमेशा एक भूरी रंग की बर्फीली चादर से ढके रखती है।
ताड़का

रामायण की एक पात्र। यह सुकेतु यक्ष की पुत्री थी जिसका विवाह सुड नामक राक्षस के साथ हुआ था। यह अयोध्या के समीप स्थित सुंदर वन में अपने पति और दो पुत्रों सुबाहु और मारीच के साथ रहती थी। उसके शरीर में हजार हाथियों का बल था। उसके प्रकोप से सुंदर वन का नाम ताड़का वन पड़ गया था। उसी वन में विश्वामित्र सहित अनेक ऋषि-मुनि भी रहते थे। उनके जप, तप और यज्ञ में ये राक्षस गण हमेशा बाधाएँ खड़ी करते थे। विश्वामित्र राजा दशरथ से अनुरोध कर राम और लक्ष्मण को अपने साथ सुंदर वन लाए। राम ने ताड़का का और विश्वामित्र के यज्ञ की पूर्णाहूति के दिन सुबाहु का भी वध कर दिया। मारीच उनके बाण से आहत होकर दूर दक्षिण में समुद्र तट पर जा गिरा।

जन्म

सुकेतु नाम का एक अत्यंत बलवान यक्ष था। उसकी कोई भी सन्तान नहीं थी। अतः सन्तान प्राप्ति के उद्देश्य से उसने ब्रह्मा जी की कठोर तपस्या की। उसकी तपस्या से प्रसन्न होकर ब्रह्मा जी ने उसे सन्तान होने का वरदान दे दिया और उस वर के परिणामस्वरूप ताड़का का जन्म हुआ। सुकेतु ने ब्रह्मा जी से ताड़का के अत्यंत बली होने का वर भी ले लिया और ब्रह्मा जी ने उसके शरीर में हजार हाथियों का बल दे दिया।

विवाह

विवाह योग्य आयु होने पर सुकेतु ने ताड़का का विवाह सुन्द नाम के राक्षस से कर दिया और उससे सुबाहु और मारीच का जन्म हुआ। मारीच भी अपनी माता के समान बलवान और पराक्रमी हुआ।

पुत्र और पति की दुर्गति

ताड़का का पुत्र मारीच सुन्द राक्षस से उत्तपन्न होकर भी स्वयं राक्षस नहीं था। परन्तु बचपन में वह बहुत उपद्रवी था। ऋषि मुनियों को अकारण कष्ट दिया करता था। उसके उपद्रवों से दुखी होकर एक दिन अगस्त्य मुनि ने उसे राक्षस हो जाने का शाप दे दिया। अपने पुत्र के राक्षस गति प्राप्त हो जाने से सुन्द अत्यन्त क्रोधित हो गया और अगस्त्य ऋषि को मारने दौड़ा। इस पर अगस्त्य ऋषि ने शाप देकर सुन्द को तत्काल भस्म कर दिया।

बदला और मृत्यु

अपने पति की मृत्यु और पुत्र की दुर्गति का बदला लेने के लिये ताड़का अगस्त्य ऋषि पर झपटी। परिणामस्वरूप ऋषि अगस्त्य ने शाप दे कर ताड़का की सुन्दरता को नष्ट कर दिया और वह अत्यंत कुरूप हो गई। अपनी कुरूपता को देखकर और अपने पति की मृत्यु का बदला लेने के लिये ताड़का ने अगस्त्य मुनि के आश्रम को नष्ट करने का संकल्प किया। इसलिये ऋषि विश्‍वामित्र ने ताड़का का वध राम के हाथों करवा दिया।